Pedro Pascal
Jose Pedro Balmaceda Pascal (født 2. april, 1975) er en chilensk-amerikansk skuespiller, bedst kendt for hans rolle som Oberyn Martell i fjerde sæson af HBO's fantasy-serie Game of Thrones, som Javier Peña i Netflix serien Narcos og senest som hovedperson Din Djarin i Disney+ serien The Mandalorian.

Udover hans roller i tv-serier, har han medvirket i filmene The Great Wall (2016), Kingsman: The Golden Circle (2017), The Equalizer 2 (2018), Triple Frontier (2019), Wonder Woman 1984 (2020) og We Can Be Heroes (2020)

Opvækst og ungdom 
Pascal blev født i Santiago, Chile, til forældrene Verónica Pascal Ureta, en børnepsykolog, og José Balmaceda, en fertilitetslæge. Han har en storesøster, Javiera, samt to yngre søskende, Nicolás og Lux Pascal.

Ifølge Pascal støttede hands forældre modstandsgruppen mod det militære diktatur i Chile, hvilket gjorde, at de flygtede fra landet, og fik tilegnet asyl i Danmark. Familien flyttede til sidst til USA, og Pascal voksede derefter op i Orange County, Californien og San Antonio, Texas. Da han var 8 år gammel, besøgte familien Chile for første gang, siden de flygtede.

Pascal svømmede meget i hans unge år, og deltog i statsmesterskaberne i Texas da han var 11, men svømningen blev skiftet ud med drama da han blev lidt ældre. Han læste skuespil hos Orange County School of the Arts hvor han dimitterede fra i 1993 og senere hos New York University's Tisch School of the Arts, hvor han dimitterede fra i 1997.

Karriere 
Pascal har medvirket i mange forskellige tv-serier, herunder Buffy - Vampyrernes Skræk, The Good Wife og Law & Order. I juni 2013 blev han castet til rollen som Oberyn Martell, i fjerde sæson af HBO-serien Game of Thrones. Pascal har selv udtalt, at han var meget stor fan af showet før han blev castet, og at han var ellevild over, at være castet.

I 2015 blev han castet til Netflix-serien Narcos som DEA agent Javier Peña. I 2017 blev han castet til filmen Kingsman: The Golden Circle, hvor han spillede Agent Whiskey, og samme år spillede han Pero Tovar i filmen The Great Wall, med Matt Damon i hovedrollen. I 2018 spillede han overfor Denzel Washington i filmen The Equalizer 2.

Siden 2019 har han spilled hovedpersonen i den første live-action Star Wars serie, The Mandalorian. Samme år medvirkede han i filmen Triple Frontier, overfor Ben Affleck og Oscar Isaac. Han medvirkede også i filmen Wonder Woman 1984, som Maxwell Lord.

I februar 2021, blev Pascal castet til hovedrollen som Joel Miller i den kommende HBO-adaption af computerspillet The Last Of Us.

Privatliv 
Pascal flyttede til New York City i 1993, og har boet der siden. Mens Pascal gik på NYU var hans far involveret i en skandale på den klinik han arbejdede på, hvilket medførte, at hans forældre samt to yngre søskende blev nødt til at rejse tilbage til Chile. Hans mor døde kort efter. Efter hendes død, begyndte Pascal at bruge hendes efternavn for at ære hendes minde, og fordi han mente amerikanere havde for stor en problematik med at udtale hans første efternavn, Balmaceda.

Han er meget tæt med skuespillerne Sarah Paulson og Oscar Isaac.

Filmografi

Film

TV-serier

Music videoer

Computerspil

Referencer 

Skuespillere fra USA
Skuespillere fra Chile